Gw mau tau Moci Sukabumi dari Moci. Jelasin dalam bahasa sunda

Ari di Sukabumi, ieu kuéh moci téh salaku kadaharan has wewengkon Sukabumi. Loba pisan moci nu sumebar di Indonésia, ngan pangkawentarna mah di antara moci-moci séjénna ngan ukur moci ti Sukabumi. Di Sukabumi maragpag pisan nu jualan moci téh, réréana dijual di sisi jalan ku tukang asong. Ngan ti sakitu lobana nu jualan moci téh, anu pangkawentarna mah moci produksi Moci Kaswari Lampion.

Moci Kaswari Lampion téh salaku pionir panyieun moci sarta mémang ieu moci ngeunah dibanding jeung nu lianna, tékstusna lemes sarta emoy. Sanajan hargana kawilang leuwih mahal ti nu lian. Moci lampion teu muka cabang di tempat séjén jeung ngan ukur bisa dimeunangkeun kalawan ngadatangan tempatna langsung. Saking kawentarna ieu Moci Lampion, loba artis sarta média nasional nu geus aranjog ka tempat ieu. Rasana rupa-rupa aya rasa: suji, pandan, vanila, durén, cau ambon, blueberry, mélon, moka, coklat, kéju, jeung strobéri. Kabéhanana eusina kacang taneuh nu amis, ari nu ngabédakeunna mah rasa dina kulitn dagingna. Dibungkus kana kotak eusi sapuluh siki moci, jeung ditalian dina unggal lima kotak. Ngan hanjakal moci ieu teu kuat dililakeun. Alusna mah diérépkeun mangsa opat poéeun mah. Malah mun rasa durén jeung kéju mah kur kuatna dua poéeun. Bisa waé diasupkeun kana kkulkas, ngan emoyna bakal leungit jadi leungit ciri hasna kadaharan ieu téh. Ieu Moci Kaswari Lampion téh geus lumangsung ti taun 1983.